open-index/open-wikipedia-markdown huggingface dataset:
Արեյոն

**Արեյոն**, կամ **Արիոն** (), հին հունական դիցաբանությունում Հերակլեսի և Ադրաստոսի ազնվազարմ, արագավազ երիվարը։

Համարվում է Պոսեյդոնի և Դեմետրայի զավակը։ Պոսեյդոնը սիրահարվել է Դեմետրային և սիրահետել այն ժամանակ, երբ վերջինս որոնում էր Պերսեփոնեին։ Պոսեյդոնից թաքնվելու համար աստվածուհին, որը հոգնել էր ու հուսահատվել ապարդյուն որոնումներից և առավել քան սիրային զվարճանքների ցանկություն չուներ, փոխակերպվել է մատակ ձիու և քողարկվել Արկադիայի թագավոր Օնկիոսին պատկանող արածող ձիերի երամակի մեջ։ Սակայն նրան չի հաջողվել խաբել ծովերի աստծուն. Պոսեյդոնը, հովատակի փոխակերպվելով, մերձեցել է Դեմետրային. այդ զայրացուցիչ միությունից էլ ծնվել են Արեյոնը և նիմփա Դեսպինան։ Արեյոն ձին կարողում էր խոսել։ Տարբերակներից մեկում նա պատկանել է Իոլաոսին։ Մեկ այլ տարբերակում՝ ձին Գեայի որդին էր, Ադրաստոսը նրա երրորդ տերն էր, քանի որ Հերակլեսը խնդրել էր ձին Օնկիոսից։

Արեյոնի արագության շնորհիվ Ադրաստոսը միակն է եղել Թեբեի դեմ արշաված յոթ առաջնորդներից, որ փրկվել է կործանումից։ Պոսեյդոնից սերող ձիու սերնդի մասին հիշատակել է նաև Վերգիլիոսը։

Առասպելն արտացոլել է տոտեմականության վերապրուկները կրոնի մեջ։ Արեյոնի պաշտամունքը տարածված է եղել Արկադիայում։
## Ծանոթագրություններ

## Գրականություն
* Apollodorus. *Apollodorus, The Library, with an English Translation by Sir James George Frazer, F.B.A., F.R.S. in 2 Volumes*. Cambridge, MA, Harvard University Press; London, William Heinemann Ltd. 1921.
* Leaf, Walter, *The Iliad, Edited, with Apparatus Criticus, Prolegomena, Notes, and Appendices, Vol I, Books I&ndash;XII*, second edition, London, Macmillan and Co., limited; New York, The Macmillan Company, 1900. Online version at the Perseus Digital Library. Internet Archive.
* Pausanias. *Pausanias Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes*. Cambridge, MA, Harvard University Press; London, William Heinemann Ltd. 1918
* Sextus Propertius, *Elegies* (II, 34).
* Homer. *The Iliad with an English Translation by A.T. Murray, Ph.D. in two volumes*. Cambridge, MA., Harvard University Press; London, William Heinemann, Ltd. 1924.
* Smith, William; *Dictionary of Greek and Roman Biography and Mythology*, London (1873). "Ari'on" 2.
* Statius, *Thebaid* (IV, 43; VI, 424 and following verses).
## Արտաքին հղումներ

*Theoi Project - Areion

Կատեգորիա:Հին հունական դիցաբանության էակներ
Կատեգորիա:Դիցաբանական ձիեր
Կատեգորիա:Հին հունական դիցաբանության կերպարներ
Կատեգորիա:Հայտնի ձիեր
Բատր Կալմանով

**Բատր Կալմանով** (, ), խորհրդային օս գեղանկարիչ։

Հյուսիսային Օսական Ինքնավար Խորհրդային Սոցիալիստական Հանրապետության վաստակավր նկարիչ (1960)։ Հյուսիսային Օսական ԻԽՍՀ Կ. Խետագուրովի անվան պետական մրցանակի դափնեկիր (1970)։ 1956 թվականից ԽՍՀՄ նկարիչների միության անդամ։

## Կենսագրություն
Ծնվել է 1920 թվականի դեկտեմբերի 21-ին, Հյուսիսային Օսեթիայի Օլգինսկոյե գյուղում։ Սովորել է էլեկտրամեխանիկական տեխնիկումում։

1939 թվականին զորակոչվել է Կարմիր բանակ, իսկ 1941 թվականին բանակից ուղիղ ուղարկվել է ռազմաճակատ։

1945 թվականին վերադարձել է ռազմաճակատից և գնացել է աշխատելու գործարանում։ Բացահայտելով իր ձգտումը արվեստի նկատմամբ՝ նա սկսեց հաճախել արվեստի ստուդիա։

1950-1956 թվականներին սովորել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում (ԽՍՀՄ ժողովրդական նկարիչ Վիկտոր Օրիշենկովի արհեստանոցում)։ Դիպլոմային աշխատանքը եղել է «Հարսնացուի հագնվելը» կտավը։

1956 թվականին ընդունվել է ԽՍՀՄ նկարիչների միություն։ Եվ նույն թվականին վերադարձել է Օրջոնիկիձե։

Նկարչի աշխատանքները պահվում են Հյուսիսային Օսեթիայի Մ. Տուրգանովի անվան գեղարվեստի թանգարանում, Մոսկվայի, ԱՄՆ-ի, Գերմանիայի, Ֆրանսիայի և այլ երկրների պատկերասրահներում և մասնավոր հավաքածուներում։

Մահացել է 1981 թվականի փետրվարի 26-ին, Օրջոնիկիձեում։

## Ընտանիք
* Քույրը՝ Մադինա Օրիշենկովան, ԽՍՀՄ ժողովրդական նկարիչ, ակադեմիկոս Վիկտոր Օչիշենկովի կինն է։
* Կինը՝ Իրինան, նկարիչ-ոսկերիչ էր։
* Որդին՝ Ալան Կալմանովը (ծնված՝ 1964 թվականին) գեղանկարիչ է, ՌԴ վաստակավոր նկարիչ, Ռուսաստանի գեղարվեստի ակադեմիայի թղթակից անդամ։
* Դուստրը՝ Մադինա Կալմանովան (ծնված՝ 1958 թվականին), գեղանկարիչ է։

## Որոշ աշխատանքներ
* «Կոստան լեռնականների մեջ» (Վիկտոր Օրեշնիկովի հետ համատեղ), 1954
* «Հարսնացուի հագնվելը», 1956
* «Գյուղական բժիշկը», 1958
* «Ապագա չեմպիոններ», 1958
* «Հուշարձան լեռներում»
* «Ս. Կիրովը Օլգինսկ գյուղում»
* «Յոթ երեխաների մայրը», 1970
* Կոստա Խեթագուրովի, Յու. Կուչիևի, Խ. Մամսուրովի դիմանկարները

## Մրցանակներ
* Հյուսիսային Օսեթիայի Ինքնավար Խորհրդային Սոցիալիստական Հանրապետության վաստակավոր նկարիչ
* Մեդալ «Մոսկվայի պաշտպանության համար» (1945 թվական, մարտի 27)
* Հյուսիսային Օսեթիայի Ինքնավար Խորհրդային Սոցիալիստական Հանրապետության Կոստա Խեթագուրովի անվան պետական մրցանակ՝ «Յոթ երեխաների մայրը» նկարի համար (1970)''։

## Ծանոթագրություններ

## Արտաքին հղումներ
* Батр КАЛМАНОВ — художник, воспевший жизнь

Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարիչներ
Ռինգո Սթարի սկավառակագրություն

Ռինգո Սթարի սկավառակագրությունը ներկայացնում է բրիտանական The Beatles ռոք խմբի թմբկահար Ռինգո Սթարի ստեղծագործությունները։ 1970 թվականին խմբի լուծարվելուց հետո Ռինգո Սթարն սկսել է մենակատարի իր կարիերան։ Ինչպես և մյուս «բիթլները» նա 1970-ականների առաջին կեսին աշխատել է Apple Records ձայնագրման լեյբլում, որը հիմնվել էր խմբի անդամների կողմից 1960-ական թվականներին։ EMI-ի հետ պայմանագրի ավարտից հետո Սթարը տեղափոխվել է  Atlantic Records լեյբլ, և, չնայած որ կոմերցիոն շահույթը նվազել է, նա իր All-Starr Band խմբի հետ 1989 թվականից մինչև այսօր շարունակում է երգեր ձայնագրել և հանդես գալ համերգներով։

## Ալբոմներ
### Ստուդիական ալբոմներ



### Համերգային ալբոմներ

### Հավաքածուներ

### Սուրբծննդյան ալբոմներ

### Ձայնագրություններ երեխաների համար

## Սինգլներ

### Մասնակցություն այլ արտիստների սինգլներին

## Մասնակցություն այլ արտիստների ալբոմներին

## Տես նաև
* The Beatles խմբի սկավառակագրություն

## Ծանոթագրություններ

Կատեգորիա:Սկավառակագրություններ
Գայոս Սկորդիլիս

**Գայոս «Գայ» Սկորդիլիս** (,), հույն պրոֆեսիոնալ բասկետբոլիստ, «Պերիստերի» ակումբի կենտրոնական խաղացող։ Խաղացել է Հունաստանի բասկետբոլի ազգային հավաքականի թիմում։

## Կարիերա

Սկորդիլիսն սկսել է պրոֆեսիոնալ կարիերան 2006 թվականին, հանդես է եկել Հունաստանի առաջնության «Արիս» ակումբում։ 2011 թվականին տեղափոխվել է մեկ այլ հունական ակումբ՝ «Իկարոս», որում անցկացրել է մեկ մրցաշրջան։ 2012 թվականին պայմանագիր է կնքել «Պանատինաիկոս»-ի հետ, որում անցկացրել է մեկ մրցաշրջան՝ հաղթելով առաջնությունը և նվաճելով Հունաստանի գավաթը։

Հանդես է եկել Հունաստանի երիտասարդական հավաքականի կազմում, մասնակցել 2005 թվականի մինչև 18 տարեկանների Եվրոպայի առաջնությանը։ 2009 թվականի Միջերկրածովյան խաղերում Հունաստանի բասկետբոլի ազգային հավաքականի կազմում նվաճել է արծաթե մեդալ։

## Նվաճումներ
Հունաստանի հավաքական՝
*Միջերկրածովյան խաղերի արծաթե մեդալակիր, 2009

## Ծանոթագրություններ

## Արտաքին հղումներ
* Профиль на сайте Euroleague.net
* Профиль ФИБА
* Профиль на сайте Eurobasket.com
* Профиль в Чемпионате Греции
* Профиль в Федерации баскетбола Греции 

Կատեգորիա:Դեկտեմբերի 6 ծնունդներ
Կատեգորիա:1987 ծնունդներ
Կատեգորիա:Անձինք այբբենական կարգով
Կատեգորիա:Բասկետբոլիստներ այբբենական կարգով
Կատեգորիա:Հույն բասկետբոլիստներ
Հրեական մշակույթ

[250px|մինի|աջից|Հրեական մշակույթի թանգարան, [Բրատիսլավա]]
**Հրեական մշակույթ**, հրեաների միջազգային մշակույթը՝ Աստվածաշնչի ժամանակագրությունից սկսած։ Ավանդաբար բաժանվում է կրոնական և աշխարհիկ շրջանների, որոնց միջև կա որոշակի համադրություն։ Պետք է նկատել, որ հուդայականությունը մանրամասնորեն կարգավորում էր հավատացյալների կյանքը։ Լուսավորություն վերապրած Արևմուտքի մշակութային տարբերությունների պատճառով հրեականը, ի թիվս այլ մշակույթների, նաև այլ երևույթներ է պարունակում, որոնք չեն կարող վստահորեն վերաբերել միայն կրոնական կամ աշխարհիկ ավանդույթներին։
250px|մինի|աջից|Հրեա տղամարդու կյանքի տարբեր փուլերը

## Թատրոն
Հրեական թատրոնը իրականացվում էր իդիշերենով։

## Երաժշտություն
Հրեաները նշանակալի ներդրում են ունեցել այլ երկրների երաժշտության զարգացման գործում։ Կան նաև բուն հրեական երաժշտական երևույթներ։ Իսրայելի երաժշտությունը, Իսրայելի ժողովրդական երաժշտությունը, կլեզմերները, սեֆարդների և լադինո երաժշտությունը, Միզրահի երաժշտությունը։ 
### Հանրաճանաչ երաժշտություն
Ամերիկացի մեծագույն երաժիշտներ, հայտնի երաժշտության և երգերի տեքստերի հեղինակներ, այդ թվում՝ ջազային երաժիշտներ, ծագմամբ հրեաներ են՝ Արլեն Հարոլդը, Քերն Ջերոմը, Ջորջ Գերշվինը։

## Պար
Հրեական պարերը իրենց զարգացումը գտել են Արևելյան Եվրոպայում։ Պարը կլեզմերի երաժշտական ուղեկցությամբ հարսանեկան արարողությունների պարտադիր մասն էր կազմում։ Կրոնը պարերի դեպքում որոշակի սահմանափակումներ էր դնում։

## Հումոր
Հումորը գոյություն ուներ Տորայում և միդրաշներում, սակայն նրա արդի վիճակը սկիզբ է առնում Եվրոպայից։ Հրեաները ծիծաղում էին իրենց վրա և անեկդոտներ էին գրում՝ ստեղծելով հարուստ բանավոր ավանդույթ։ ԱՄՆ-ում հրեական հումորը հետագա զարգացում է ստացել վերջին հարյուր տարում։ Ամերիկյան կոմիկների զգալի մասը հրեաներ են։

## Խոհանոց
* Հրեական խոհանոց
Հրեական խոհանոցը միավորում է բազմաթիվ մշակույթների սննդակարգը, որոնց միջավայրում ապրել են հրեաները, ներառյալ միջին եվրոպական, միջերկրածովյան, իսպանական, գերմանական և արևելաեվրոպական ճաշատեսակների պատրաստման ավանդույթները։ Հրեական շատ ուտեստներ, օրինակ, հումուսը, այլ մշակութային արդյունք են։

## Պատկերասրահ

Stèles funéraires provenant d'un cimetière juif parisien du XIIIe siècle.jpg|13-րդ դարի տապանաքարեր հրեական գերեզմանոցից, Փարիզ
1900 photo of a Sephardi couple from Sarajevo.png|Սարաևո քաղաքի ավանդական ընտանիքը
Guide for the Perplexed by Maimonides.jpg|
Portrait of David Ricardo by Thomas Phillips.jpg|Դավիթ Ռիկարդո
God the Geometer.jpg|Արարում
HANA ROVINA THE DYBBUK 1920.jpg|Հանա Ռովինա
Ukrainian potato pancakes.jpg|Հրեական ուտեստ


## Տես նաև
* Իսրայելի մշակույթ
* Հասկալա
* Հրեաների պատմություն

## Գրականություն
* Landa, M.J. (1926). *The Jew in Drama*. New York: Ktav Publishing House (1969) 
* Veidlinger, Jeffrey. * Jewish Public Culture in the Late Russian Empire.* Bloomington: Indiana University Press, 2009 

## Ծանոթագրություններ

Կատեգորիա:Իսրայել
Կատեգորիա:Իսրայելի ազգեր
Հասկացության բովանդակություն

**Հասկացության բովանդակությունը** հասկացության մեջ ամրագրված առարկայի էական և տարբերակիչ հատկանիշների, համասեռ առարկաների որակի կամ բազմության ամբողջությունն է, քանի որ տրամաբանության տեսանկյունից յուրաքանչյուր հասկացություն ունի բովանդակություն և ծավալ։

Դիցուք, ցանկանում ենք նշել *քառանկյուն* հասկացության բովանդակությունը։ Թվարկենք քառանկյան էական հատկությունները։ Դրանք են՝ երկրաչափական պատկեր. չորս կետերից և դրանց հաջորդաբար միացնող չորս հատվածներից բաղկացած լինել. տրված չորս կետերից երեքի չգտնվելը միևնույն ուղղու վրա. կետերի միացնող հատվածների անհատելիություն։

Հասկացության բովանդակության մասին չի կարելի խոսել նրա ծավալից առանձին։ *[[Հասկացություն|Հասկացության]] ծավալը* հասկացության մեջ ամրագրված այն առարկան է կամ առարկաների դասը, որոնց վրա տարածվում է հասկացության բովանդակությունը։ *Մատիտ* հասկացության ծավալն ընդգրկում է բոլոր մատիտները, որոնք երբևիցե գոյություն են ունեցել, գոյություն ունեն կամ գոյություն կունենան։

Սեռի և տեսակի հարաբերության մեջ գտնվող հասկացությունների (բույս, ծաղիկ, գրենական պիտույք, գրիչ, քաղաք, մայրաքաղաք) ծավալը և բովանդակությունը գտնվում են հակադարձ հարաբերակցության մեջ։

## Հասկացության ծավալի և բովանդակության հակադարձ հարաբերակցության օրենք
Օրենքի համաձայն, որքան լայն է հասկացության ծավալը, այնքան նեղ է հասկացության բովանդակությունը, և հակառակը. որքան նեղ է հասկացության ծավալը, այնքան լայն է հասկացության բովանդակությունը։ Օրինակ, համեմատենք *մատիտ* և *կանաչ մատիտ* հասկացությունները։ *Մատիտ* հասկացության ծավալն ավելի լայն է, քան *կանաչ մատիտ* հասկացության ծավալը։ *Մատիտ* հասկացություն ծավալը տարածվում է ոչ միայն կանաչ մատիտների, այլև կարմիր, սև, կապույտ և այլ գույնի մատիտների վրա։ Մինչդեռ *մատիտ* հասկացության բովանդակությունը պակաս հատկություններ է ամրագրում, քան *կանաչ մատիտ* հասկացության բովանդակությունը։ Վերջինիս բովանդակության մեջ կարելի է գրանցել մատիտի բոլոր էական հատկությունները և դրանց ավելացնել կանաչ գույնի հատկությունը։

Ելնելով այս օրենքից, գոյություն ունի հետևյալ օրենքը. որքան ավելի լայն է ծավալը, այնքան ավելի պարզ է նրա բովանդակությունը, և հակառակը։

## Սեռային և տեսակային հասկացություններ
*Սեռային* է այն հասկացությունը, որի ծավալն ավելի լայն է և ամբողջովին ներառում է մյուս հասկացության ծավալը։

*Տեսակային* է այն հասկացությունը, որը սեռային հասկացության ծավալի միայն մի մասն է կազմում։

## Ծանոթագրություններ

Կատեգորիա:Տրամաբանություն
Կամենեցի աշտարակ

**Կամենեցի աշտարակ**, երբեմն թյուրիմացաբար անվանվում է **Ճերմակ աշտարակ** (), բելառուսական Կամենեց քաղաքի գլխավեր տեսարժանությունը։ *Bielaja Vieža*-ն բառացի թարգմանած նշանակում է *Ճերմակ աշտարակ* կամ *Ճերմակ բերդ* և ամենայն հավանականությանմբ առնչվում է մերձակայքում գտնվող Բելովեժյան թավուտին,  ոչ թե աշտարակի գույնին, որը սպիտակ չի եղել երբևէ, այլ  դարեր շարունակ ունեցել է և ներկայումս էլ ունի աղյուսի կարմրություն։

Պատմական փաստաթղթերում աշտարակի շինարարության մասին առաջին անգամ հիշատակվել է 1276 թվականին։ Կառուցվել է 1271–ից 1289 թվականների միջակայքում, Օլեքսա անունով ճարտարապետի ղեկավարությամբ ու հսկողությամբ, Վոլինի իշխանության հյուսիսային սահմանների պաշտպանությունն ուժեղացնելու նպատակով։ Պատկանում է այսպես կոչված՝ վոլինյան (այսինքն՝ Վոլինի իշխանության գոյության ժամանակներում կառուցված և բնորոշ նմանություններ ունեցող) աշտարակների տեսակին։ Կամենեցինը Բելառուսում միակ պահպանվածն է այդ տիպի աշտարակներից (ժամանակին այդպիսի աշտարակներ են կառուցվել  Բրեստում, Գրոդնոյում, Տուրավում, Նավահրադակում, բայց դրանք բոլորն էլ ավերվել են մարտերի ժամանակ)։

Կամենեցի աշտարակն ընդգրկվել է Բելառուսի ազգային պատմական հուշարձանների ցանկում, 2004 թվականի հունվարի 30-ին ներառվել է նաև ՅՈՒՆԵՍԿՕ-ի «Համաշխարհային ժառանգության մշակութային հուշարձան»-ի կարգավիճակի համար առաջադրված օբյեկտների ցանկում։ 31 մետր բարձրություն ունեցող աշտարակը կառուցվել է հիմնականում ռոմանական ճարտարապետության ոճով, որին միահյուսվել են վաղ գոթիկայի որոշ տարրեր։

1960 թվականից ի վեր աշտարակում է տեղավորվել և գործում է Բրեստի մարզային թանգարանի մասնաճյուղը։

## Գրականություն
* World and its peoples, Marshall Cavendish, 2009, isbn=978-07-61479000
* Кам'янецький стовп
* Каменецкая башня
* Из истории Каменецкой башни. Как всё начиналось и чуть было не закончилось.

## Պատկերասրահ


Kamianieckaja vieža. Камянецкая вежа (1885).jpg|Աշտարակը Վ. Գրյազնովի նկարում (19-րդ դարի 1-ին կես)
Kamianieckaja vieža. Камянецкая вежа (N. Orda, 20.04.1876).jpg|Աշտարակը Նոպոլեոն Օրդայի նկարում (19-րդ դարի 2-րդ կես)
Napoleon Orda-Belaya Vezha.jpg|Նապոլեոն Օրդայի փորագրանկարում (1876)
Napoleon Orda-Belaya Vezha.jpg|Նկարիչ՝ Նապոլեոն Օրդա (1876)
Kamyanets5.JPG|Աշտարակը մոտիկից
Kamyanets003.jpg|
1992. Stamp of Belarus 0011.jpg|Բելառուսական դրոշմանիշի վրա
Kamianiec Tower (silver coin, reverse).gif|Բելառուսական արծաթե հուշադրամի վրա, 2001 
Kamenec tower 07-03-2010 1.jpg|
Kamenec tower 13-09-2016 2.jpg|
Kamenec tower 25-03-2010 1.jpg|
Kamenec tower 31-10-2015 1.jpg|
Kupal na vezhe.jpg|
Kamenets tower-2007-07-28-1.jpg|


## Ծանոթագրություններ

## Արտաքին հղումներ

*Kamenets - Belarus at its BEST!
*Kamenets Tower  
*Photos at Radzima.org
*Photos at globustut.by

Կատեգորիա:Աշտարակներ
Կատեգորիա:Բելառուսի ճարտարապետություն
Կատեգորիա:Բելառուսի պատմություն
Կատեգորիա:Պատմական հուշարձաններ
Վեներայի ծնունդը (նկար, Բուգրո)

**«Վեներայի ծնունդը»** (), ուշ ակադեմիստ նկարիչ Ուիլյամ Բուգրոյի նկարը։

## Նկարագրություն
Նկարում պատկերված է ոչ թե հենց ծովից ծնունդը, այլ բաց ծովից խեցու մեջ Կիպրոսի Պաֆոս Վեներայի տեղափոխությունը։  Նկարի կենտրոնում Վեներայի մարմինն է՝ մերկ կանգնած խեցու վրա։ Խեցին Վեներայի պատկերումն ուղեկցող տիպական խորհրդանշան է։ Այն նշանակում է բերրիություն, զգայական հաճույք և սեռականություն։ Սյուժեն և պատկերումը հիշեցնում են Սանդրո Բոտիչելլիի համանուն նկարը, ինչպես նաև Ռաֆայել Սանտիի «Գալատեայի հաղթանակը» կտավը։ Նկարի գծերը ոլորուն են, փափուկ և նուրբ։ Գունապնակը հիմնականում բաց է, սպիտակի և կապույտի միջակայքում, որոնք խորհրդանշում են մաքրություն և աստվածային ծագում։ Նկարիչը ակնհայտ շեշտադրում է արել Վեներայի մարմնին՝ մյուս կերպարներին թողնելով ստվերում։ Նկարում երկինքն ամպամած է, այն ամպրոպ է նախագուշակում, ինչը կարող է լինել ինչպես դժվարությունների, սպասվող սիրո խորհրդանշան, այնպես էլ ուղղակի օպտիկական էֆեկտ, որպեսզի բացատրվի, թե ինչու են կտավի կերպարների մեծ մասը պատկերված ստվերի մեջ։

Ներկայումս նկարը ցուցադրվում է Փարիզի Օրսե թանգարանում։

## Ցուցադրություններ
* Salon de la Société des artistes français, Փարիզ, Ֆրանսիա, 1879
* William Bouguereau : 1825—1905, Փարիզ, Ֆրանսիա, 1984

## Ծանոթագրություններ

## Գրականություն
* Crespelle Jean-Paul, Les Maîtres de la belle époque, Paris, 1966
* Adhémar Hélène [sous la direction de], Chronologie Impressionniste : 1803—1905, Paris, 1981
* Gaudieri Alexander V. J. — Burollet Thérèse — Atkinson Tracy, William Bouguereau 1825—1905 [cat. exp.], Paris, 1984
* Compin Isabelle — Roquebert Anne, Catalogue sommaire illustré des peintures du musée du Louvre et du musée d’Orsay, Paris, 1986
* Compin Isabelle — Lacambre Geneviève — Roquebert Anne, Musée d’Orsay. Catalogue sommaire illustré des peintures, Paris, 1990
* Lobstein, Dominique, Les Salons au XIXe siècle. Paris, capitale des arts, Paris, 2006

Կատեգորիա:1879 նկարներ
Կատեգորիա:Աֆրոդիտեն կամ Վեներան գեղանկարչության մեջ
Կատեգորիա:Մերկ կանանց պատկերով նկարներ
Կատեգորիա:Ուիլյամ Բուգրոյի նկարներ
Կատեգորիա:Օրսե թանգարանի նկարներ
Կարպենիսիոն

thumb|200px|Տեսարան
thumb|200px|Միջնակարգ դպրոց

**Կարպենիսիոն**(, Карпениси ), փոքր քաղաք Հունաստանում։ Հին սլավոնական անվանումը՝ **Կարպենիցա**։

Տեղակայված է ծովի մակարդակից 959 մետր բարձրության վրա, Վելուխի լեռան հարավ-արևմտյան լանջին, Կարպենիսոտիս գետի աջ ափին, Աթենքից 198 կիլոմետր դեպի հյուսիս-արևմուտք, Լամիայից 51 կիլոմետր արևմուտք և Ագրինիոնից 71 կլիոմետր հյուսիս-արևելք։ Համանուն համայնքի և Եվրիտանիա ծայրամասային միավորան կենտրոնը, Կենտրոնական Հունաստանի պերիֆերիայում։ Բնակչությունը 7183 բնակիչ է՝ ըստ 2011 թվականի մարդահամարի։

Կարպենիսիոնում է գտնվում Կարպենիսիոնական թեմի ամբիոնը։

Վելուխի գյուղում, որը Կարպենիսիսոնից 11 կիլոմետր հյուսիս-արևելք է, տեղակայված է «Վելուխի» () Հունաստանի լեռնադահուկային խոշոր կենտրոնը։

Կարպենիսիոնով անցնում է 38 ազգային ճանապարհը (Լամիա-Կարպենիսիոն-Ագրինիոն-Թերմոն), եվրոպական E952 երթուղու մասը։

## Կարպենիսիոն միություն
Կարպենիսիոն համայնքային միավորում մտնում են հինգ բնկավայրեր։ Բնակչությունը 7348 բնակիչ է՝ ըստ 2011 թվականի մարդահամարի, տարածքը՝ 59,037 քառակուսի կիլոմետր։

## Բնակչություն

## Քաղաք-եղբայրներ
, Աշվիլ

## Նշանավոր մարդիկ
**Կարպենիսիոտիս Աֆանասիոս** (1780—1821թվականներ), հունական գաղտնի խմբավորման անդամ, նրա հրամանատարությամբ հետերիստները 1821 թվականի մայիսի 1-ին փախուստի դիմեցին թուրքերի կողմից պաշարված Գալացայից, և ընկան Սկուլյանի դեմ մարտում։

## Ծանոթագրություններ

Կատեգորիա:Հունաստանի քաղաքներ
Վարազ-Գնել Գնունի

**Վարազ-Գնել Գնունի** (), հայ զորավար Բյուզանդական կայսրությունում՝ Հերակլ Ա կայսեր կառավարման ժամանակ (610-641)։ Մժեժ Գնունու ազգականը և գործակիցը, Գնունիների նախարարական տոհմից։

## Կենսագրություն
635 թվականին, Հերակլ Ա-ի դեմ կազմակերպված ապստամբությանը մասնակցած Հայաստանի բյուզանդական մասի կառավարիչ Դավիթ Սահառունուն կալանավորում է Մժեժ Գնունին և առաքում կայսերական պալատ։ Ճանապարհին իր կապանքները կտրելով՝ Դավիթ Սահառունին սպանում է այն մարդկանց, որոնք տանում էին իրեն։ Այնտեղից վերադառնալով՝ իր շուրջն է միաբանում հայոց զորքերը, հարձակվում զորավար Մժեժ Գնունու վրա և նրա զորքը իր կողմը գրավելով՝ պարտության մատնում, ապա սպանում Մժեժին ու նրա գործակից Վարազ-Գնել Գնունուն։

## Ծանոթագրություններ

Կատեգորիա:Գնունիներ
Կատեգորիա:7-րդ դարի հայեր
Կատեգորիա:Հերակլի զորավարներ
Կատեգորիա:Հայերը Բյուզանդական կայսրությունում
Ռեդինգ (Կալիֆոռնիա)

**Ռեդինգ** (), քաղաք ԱՄՆ-ի Կալիֆոռնիա նահանգի հյուսիսում։ Շաստա շրջանի վարչական կենտրոնը։

## Աշխարհագրություն և կլիմա
Քաղաքի մակերեսը կազմում է 158,4 կմ², որից 154,5 կմ²-ը ցամաք է և 3,9 կմ²ը (2,5%)՝ բաց ջրային տարածքներ։ Ռեդինգը գտնվում է Սակրամենտոյի հովտի հյուսիս-արևմուտքում, հյուսիսային արվարձաններն արդեն պատկանում են Կասկադյան լեռների նախալեռներին։ Քաղաքը շրջապատված է լեռներով հյուսիսում, արևմուտքում և արևելքում, հարավում նրան հարում է բերրի հարթավայրը։ Ռեդինգի միջով հոսում է Սակրամենտո գետը։

Ռեդինգի կլիման բնութագրվում է որպես միջերկրական, տաք, չոր ամառ և մեղմ, անձրևոտ ձմեռ։Տարեկան տեղումների նորմը՝ 846 մմ, ամենա անձրևոտ ամիսը հունվարն է, իսկ չորը՝ հուլիսը։ Ռեդինգում ռեկորդային բարձր ջերմաստիճան է գրանցվել 1988 թվականի հուլիսի 20-ին և կազմել է +48&nbsp;°C, քաղաքի համար ռեկորդային ցածր տեմպը կազմել է -14&nbsp;°C:

## Բնակչություն
2010 թվականի մարդահամարի տվյալների համաձայն՝ քաղաքի բնակչությունը կազմել է 89 861 մարդ։ Բնակչության խտությունը կազմում էր 567,2 մարդ/կմ²։ Քաղաքի բնակչության ռասայական կազմը հետևյալն է՝ 85,8%՝ սպիտակ, 1,2%՝ աֆրոամերիկացիներ, 2,3%՝ բնիկ ամերիկացիներ, 3,4%՝ ասիացիներ, 0,2%՝ Խաղաղ օվկիանոսի կղզիների բնակչության ներկայացուցիչներ, 2,6%՝ այլ ցեղերի ներկայացուցիչներ և 4,6%՝ երկու կամ ավելի ցեղերի ներկայացուցիչներ։ 8,7% բնակչությունը կազմել են լատինոամերիկացիների բոլոր ցեղերի։

Մարդահամարի տվյալներով 36 130 տնային տնտեսություններից 30,5%-ը ունեցել է 18 տարեկանից փոքր երեխաներ, 44,3%-ը եղել են ամուսնական զույգեր, 13,3%-ը եղել են առանց ամուսինների ապրող կանայք և 5,5%-ը եղել են առանց կանանց ապրող տղամարդիկ։ Բոլոր տնային տնտեսությունների 28,6 տոկոսը բաղկացած է առանձին անձանցից։ Տնային տնտեսությունում մարդկանց միջին թիվը կազմել է 2,43, ընտանիքի միջին չափը՝ 2,94:

Բնակչության տարիքային կազմը՝ 22,8 %՝ 18 տարեկանից փոքր, 10,5%՝ 18-ից մինչև 24 տարեկան, 24,2%՝ 25-ից մինչև 44 տարեկան, 26,1%՝ 45-ից մինչև 64 տարեկան, 16,4%՝ 65 և բարձր։ Միջին տարիքը՝ 38,5 տարեկան։ Յուրաքանչյուր 100 կանանց բաժին է ընկնում 93.8 տղամարդ։ 18 տարեկանից բարձր յուրաքանչյուր 100 կանանց համար՝ 90,4 տղամարդ։

*Քաղաքի բնակչության թվաքանակի դինամիկան ըստ տարիների*՝

## Տրանսպորտ
Քաղաքը սպասարկվում է երկու օդանավակայանների կողմից՝ Ռեդինգի քաղաքային օդանավակայանը (Redding Municipal Airport) և Բենթոն-Ֆիլդի օդանավակայանը (Benton Field)։ Ռեդինգի միջով անցնում է Interstate 5 մայրուղին։

## Ծանոթագրություններ

## Արտաքին հղումներ
* Официальный сайт города 

Կատեգորիա:Կալիֆոռնիայի քաղաքներ
Բրեշիայի տասը օրեր

**Բրեշիայի տասը օրեր** կամ **Բրեշիայի պաշարում** (), հեղափոխություն, որը սկսվել է հյուսիսային Իտալիայի Բրեշիա քաղաքում։ Այն տևել է 1849 թվականի մարտի 23-ից մինչև ապրիլի 1-ը։

19-րդ դարի սկզբին այն եղել է Ավստրիական կայսրության իշխանության տակ գտնվող Լոմբարդա-վենետիկյան թագավորության կազմում։ Հեղափոխությունը ղեկավարվում էր Տիտո Սպերիի կողմից․ այն սկսվել է հենց Նովարայի ճակատամարտի օրը (Ավստրիայի հաղթանակի լուրը այդ ժամանակ դեռ չէր հասել Բրեշիա)։

Ավստրիական զորքերը, որոնց ղեկավարն էր գեներալ Նուգենտը, ի սկզբանե հանկարծակիի եկան և թողեցին ամրոցը, ինչից հետո քաղաքը ենթարկվեց ուժեղ ռամբակոծության. վնասվել են քաղաքի մի շարք պատմական հուշարձանները։ Բրեշիայի ամբողջական շրջափակումը ավստրիական բանակի կողմից սկսվել է հեղափոխության միայն 8-րդ օրը, երբ օգնական ուժերը ժամանել են։ Հաջորդ օրը հրամանատար Հայնաուն, որը հետագայում ստացավ *«Բրեշիայի բորենի»* անվանումը, եկել, և հեղափոխության ղեկավարներից պահանջել է անհապաղ հանձնվել։ Այդ առաջարկը մերժվել է։ Մարտերը շարունակվել են մինչև ուշ գիշեր, սակայն հեղափոխության ղեկավարները որոշել են անձնատուր լինել։ Ապրիլի 1-ին ավստրիական զորքերը ներխուժել և թալանել են քաղաքը, կոտորել մեծ թվով տեղացիների՝ մինչև կստորագրվեր անձնատվության պայմանագիրը։

Ապստամբության ժամանակ սպանվել է շուրջ 1000 քաղաքացի։ Իր ցուցաբերած կատաղի դիմադրության համար Բրեշիան ձեք է բերել *«Leonessa d'Italia»* անվանումը, որը թարգմանաբար նշանակում է *«Իտալիայի էգ առյուծ»*։

## Տես նաև
*Միլանի հինգ օրեր
*Ռիսորջիմենտո

## Գրականություն
* 
*Le Dieci Giornate di Brescia del 1849 di Lucio Fiorentini - anno 1899
*Storia della Rivoluzione di Brescia dell'anno 1849 di un anonimo bresciano - anno 1864
*Archivio Associazione Capitolium, gestore Ossario di Monte Suello monumento garibaldino

## Ծանոթագրություններ

Կատեգորիա:Ավստրիայի ճակատամարտեր
Կատեգորիա:Ռիսորջիմենտո
Կատեգորիա:Իտալիայի ճակատամարտեր
Կատեգորիա:Լոմբարդիայի պատմություն
Կատեգորիա:1849 թվականի ճակատամարտեր
Կատեգորիա:Բրեշիա
Կատեգորիա:Իտալիայի պատմություն
Կատեգորիա:Ապստամբություններ Իտալիայում
Մկնիկի երգը

**Մկնիկի երգը** (), խորհրդային նկարված մուլտֆիլմ, որը նկարահանվել է «Սոյուզմուլտֆիլմ» կինոստուդիայում, 1967 թվականին։ Մուլտֆիլմը նախատեսված է փոքրիկների համար։ Ռեժիսորը Յուրի Պրիտկովն է։

1990-ական թվականներին Twic Lyrec-ի ձայներիզներով թողարկվել է աուդիո հեքիաթ` ըստ համանուն հեքիաթի, Ալեքսանդր Պոժարովի տեքստով։

## Սյուժե
Պարապ ու կատակասեր, երգելու սիրհարա փոքրիկ մկնիկն ընկերների շնորհիվ յուրացնում է շինարարի մասնագիտությունը, փոխում է իր աշխարհայացքը կյանքի հանդեպ (նախ, «ժամանցի, երգելու փոխարեն գործով զբաղվելու» խորհուրդները չեն ընդունվում), իրենից բացի սկսում է տեսնել նաև իր կողքի ընկերներին։

Մուլտֆիլմում օգտագործվում է մանկական համրանքախաղ։ Փոքրիկ մուկը, այն բանից հետո, երբ նա կաչակաղն իրենից բացի բոլորին ուտելիք է բաժանում, դառնությամբ ասում է. «Իսկ սրան չտվեց»։ Երաժշտական շարքը հիշեցնում է Ջերոմ Կերնի  «The Last Time I Saw Paris» պիեսը։

## Հետաքրքրիր փաստեր
* Այս մուլտֆիլմի գլխավոր հերոսը շատ կարճ հայտնվում է «Մեր ընկերը Կարդագրին» եռագրության առաջին դրվագում, նրան կարելի է տեսնել Կոլյայի սենյակի օրացույցում։

## Հեղինակներ
* Ռեժիսոր` Յուրի Պրիտկով 
* Սցենարի հեղինակ` Եկատերինա Կարգանովա 
* Նկարիչ-մուլտիպլիկատոր` Ալեքսանդր Վոլկով 
* Նկարիչ-դեկորատոչ` Իրինա Տրոյանովա
* Նկարիչ-մուլտիպլիկատոներ` Անտոնինա Ալյոշինա, Նատալյա Բոգոմոլովա, Լեոնիդ Կայուկով, Վիոլետա Կոլեսնիկովա, Գենադի Սոկոլսկի, Գալինա Բարինովա, Յուրի Կուզյուրին, Էլվիրա Մասլովա, Զոյա Մոնետովա
* Օպերատոր` Նինա Կլիմովան
* Տնօրեն` Ա. Զորինա
* Կոմպոզիտոր` Ալեքսանդր Ֆլարկովսկի
* Հնչյունային օպերատոր` Բորիս Ֆիլչիկով
* Խմբագիր` Պյոտեր Ֆրոլով
* Դերերը հնչյունավորել են`
** Կլարա Ռումյանովա` մուկ,
** Ալեքսանդրա Պանովա` կաչաղակ,
** Ալեքսանդր Գրավե` նապաստակ,
** Ալեքսեյ Գրիբով` կուղբ,
** Բորիս Ռունգե` ոզնի
* Մոնտաժող` Ի. Գերասիմովա

## Ծանոթագրություններ

## Գրականություն
* . Иллюстрации и текст по мультфильму. На обложке полное название книжной серии: СОЮЗМУЛЬТФИЛЬМ представляет: впервые — легендарные мультфильмы в книгах!

## Արտաքին հղումներ
* «Մկնիկի երգը» Мультик.Ру կայքում

Կատեգորիա:1967 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր այբբենական կարգով
Կատեգորիա:Յուրի Պրիտկովի մուլտֆիլմեր
Առյուծի բաժին (ֆիլմ, 1971)

**«Առյուծի բաժին»**  (, ), 1971 թվականին նկարահանված ֆրանսա-իտալական քրեական դրաման, ֆիլմի  ռեժիսորը Ջինա Լարիագն է, գլխավոր դերերում հանդես են եկել Շառլ Ազնավուրը, Ռոբեր Հոսեյնը, Միշել Կոնստանտենը։

## Սյուժե
Գրող Էրիկը բավականին դժգոհ էր իր կյանքից։ Նույնիսկ հասնում է նրան, որ հրաժարվում է շահած Բալզակի մրցանակից, որը նրան առաջադրվել է  իր միակ գրքի՝ «Պատերազմի երեխաներ» գրքի համար։ Բայց ահա, նրա մանկության ընկեր Մորիսը, որը չհրկիզվող պահարանների պրոֆեսիոնալ կողոպտիչ էր, առաջարկում է Էրիկին մասնակցելու իր հաջորդ կողոպուտին` որպես մի մարդու, որի հիմնական խնդիրն է պլանավորել կողոպուտը։

## Դերերում
*Ռոբեր Հոսեյն - Մորիս
*Շառլ Ազնավուր - Էրիկ
*Միշել Կոնստանտեն - տեսուչ Միշել Գրացին
*Ռայմոն Պելեգրեն
*Ռոբեր Ֆավառ

## Ծանոթագրություններ

## Արտաքին հղումներ
*
*
*Львиная доля

Կատեգորիա:1970-ականների ֆրանսիական ֆիլմեր
Կատեգորիա:1971 ֆիլմեր
Կատեգորիա:Իտալական թրիլեր ֆիլմեր
Կատեգորիա:Իտալական քրեական ֆիլմեր
Կատեգորիա:Իտալական ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Տանել Տեյն

**Տանել Տեյն** (), էստոնացի նախկին պրոֆեսիոնալ բասկետբոլիստ։ 2008 թվականին հռչակվել է Էստոնիայի տարվա խաղացող։ Մեկ մրցաշրջան բասկետբոլ է խաղացել Բրուկլինի սուրբ Ֆրենսիսի քոլեջի տղամարդկանց թիմում։

## Պրոֆեսիոնալ կարիերա
Տեյնն իր կարիերան սկսել է 1993 թվականին հայրենի Տարտու քաղաքի համալսարանական թիմում, որի կազմում մասնակցել է 2000 և 2001 թվականների Էստոնիայի բասկետբոլի առաջնություններին ու Էստոնիայի բասկետբոլի գավաթի երեք մրցումների (2000-2002)։ 2003 թվականի հուլիսին պայմանագիր է կնքել «Շլյոնսկ» բասկետբոլային ակումբի հետ, մասնակցել Եվրալիգային ու 2004 թվականին նվաճել Լեհաստանի գավաթը։ Մինչև 2005 թվականի նոյեմբերին Տարտուի համալսարան վերադառնալը հանդես է եկել նաև «Ալբա Բեռլին» ու ռուսական «Զենիթ» թիմերի կազմում։ Հաղթել է ևս երեք էստոնական առաջնություններում՝ 2007, 2008, 2010 թվականներին։

## Կարիերա ազգային թիմում
1998 թվականին սկսել է խաղալ Էստոնիայի բասկետբոլի տղամարդկանց ազգային հավաքականի կազմում, որի հետ մասնակցել է Եվրոբասկետ 2001 առաջնությանը, վաստակելով միջին հաշվով 5.3 միավոր։ Թիմը մրցաշարն ավարտել է 0-3 հաշվով՝ 14-րդ տեղով։

## Հակասություն
2010 թվականի հունիսի 11-ին Թեյնը գրավել է ԶԼՄ-ների ուշադրությունը այն բանից հետո, երբ փրկարարները նրան իջեցրել էին Տարտուի հետիոտնային կամրջից, որտեղ նա ընկած էր հարբած վիճակում։

## Մրցանակներ և նվաճումներ
* 5× Էստոնիայի լիգայի չեմպիոն՝ 2000, 2001, 2007, 2008, 2010
* 3× Էստոնիայի գավաթակիր՝ 2000, 2001, 2002
* Լեհաստանի գավաթակիր՝ 2004
* Էստոնիայի տարվա խաղացող՝ 2008
* 3× Էստոնիայի լիգայի ամենաարժեքավոր խաղացող՝ 2001, 2002, 2006
* Էստոնիայի լիգայի փլեյ-օֆի ամենաարժեքավոր խաղացող՝ 2000
* Թստոնիայի լիգայի եզրափակիչի ամենաարժեքավոր խաղացող՝ 2007
* 4× համաէստոնական լիգա՝ 2001, 2006, 2008, 2008

## Ծանոթագրություններ

## Արտաքին հղումներ
* Tanel Tein at basket.ee 
* Tanel Tein at euroleague.net
* Tanel Tein at fiba.com



Կատեգորիա:1978 ծնունդներ
Կատեգորիա:Ապրող անձինք
Կատեգորիա:Էստոնացի բասկետբոլիստներ
Տինիսմյագի

**Տինիսմյագի** (, Սուրբ Անտոնիոսի բլուր), բլուր Տալլինում։ Հայտնի է նրանով, որ մինչև 2007 թվականի ապրիլը այստեղ կանգնեցված է եղել Բրոնզե զինվորի արձանը։ Բլրի բարձրությունը 36 մ է։

Գտնվում է Վերին քաղաքից ոչ հեռու։ Միջնադարում, լինելով քաղաքի մերձակայքի ամենաբարձր կետը՝ քաղաքի պատերից դուրս, Տինիսմյագին համարվել է պաշտպանական ամրությունների «աքիլեսյան գարշապարը»․ այնտեղից պաշարողների համար հարմար է եղել կրակ բացել քաղաքի վրա։ Դրա պատճառով բլրի գագաթը բազմիցս հավասարեցրել է։

2007 թվականի ամռանը տեղափոխված արձանի տեղում կանաչապատման աշխատանքներ են իրականացվել։

## Պատմություն
[thumb|left|[Կարլի եկեղեցի|Կարլի երրորդ եկեղեցին]]
Հնագիտական պեղումների համաձայն՝ առաջին հազարամյակում բլրին ու նրա շրջակայքում կաղնու անտառ է աճել։ Բլուրը հարյուրամյակների ընթացքում մի քանգամ փորվել է, ինչի ադյունքում այնտեղ քիչ նյութ է մնացել, որ կարող էին գտնել հնագետները, սակայն որոշ ուսումնասիրողներ պնդում են, որ այս շրջանը բնակեցված է եղել դեռևս 12-13-րդ դարերից։ Տինիսմյագիի մասին գրավոր առաջին իշատակությունը վերաբերում է 1348 թվականին, երբ Ռևելի քաղաքային խորհուրդը այդ շրջանը կառավարման է հանձնել Խաչակիրների լիվոնյան օրդենին։

Տինիսմյագիի պատմությունը միշտ կապված է եղել կրոնին։ Կաղնու անտառը հավանաբար սրբազան տեղ է համարվել էստոնացիների համար ոչ միայն մինչև 1348 թվականը, երբ բլրին կառուցվել է Սուրբ Անտոնիոսի մատուռը, իսկ հարևանությամբ դամբարան է ձևավորվել։ Մատուռն ու դամբարանը հավանաբար ոչնչացվել են 1570-1571 թվականներին կամ 1577 թվականին՝ Լիվոնյան պատերազմի ժամանակ։ Լիվոնյան պատերազմից հետո այս շրջանում կառուցվել են մի քանի փողոցներ։

1670 թվականին այստեղ կառուցվել է Կարլի եկեղեցին, որն այդպես է անվանվել շվեդ արքա Կարլ XI-ի պատվին։ Փայտե եկեղեցին գործել է էստոնացիների ու տեղի ֆինների համար։ Այս եկեղեցին այրվել է Հյուսիսային պատերազմի ընթացքում՝ 1710 թվականի օգոստոսին։ 19-րդ դարում կառուցվել է երկրորդ եկեղեցին, սակայն ավերվել է, ինչից հետո 1870 թվականին կառուցվել է Կարլի երրորդ եկեղեցին։

1944 թվականի սեպտեմբերի 25-ին բլրի կենտրոնում թաղվել են խորհրդային երկու զինվորներ։ Մարդկային մյուս մնացորդները թաղվել են այստեղ 1945 թվականի ապրիլին։ Կարմիրբանակայիններին թաղելուց հետո 1945 թվականի հունիսի 12-ին Տինիսմյագի բլրի հրապարակն անվանակոչվել է *Ազատագրողների հրապարակ*։ Հուշահամալիրը, որի ճարտարապետը եղել է Առնոլդ Ալասը, բացվել է 1947 թվականի սեպտեմբերի 22-ին։ Նրա կենտրոնական մասում տեղադված է քանդակագործ Էնն Ռոոսի հեղինակած բրոնզե քանդակը։ 1946 թվականին հուշահամալիրին հավերժական կրակն է ավելացվել։

1994 թվականի սեպտեմբերի 1-ին անհայտ անձինք առևանգել են համալիրի բրոնզե սալերը։ Հրապարակը փակվել է վերանորոգման նպատակով և վերաբացվել 1995 թվականի սկզբին։ Վերանորոգման արդյունքում հուշաքարերը հանվել են, իսկ եղբայրական գերեզմանոցը՝ կանաչապատվել։ Բացի այդ, հանվել է նաև 1992 թվականին մարված հավերժական կրակը, սալիկները փոխվել են նորերով, որոնց վրա գրված էր․ «Երկրորդ աշխարհամարտում ընկածներին»։ Այդ ժամանակ էլ հուշահամալիրը ստացել է *Երկրորդ աշխարհամարտի զոհերի հուշահամալիր* անվանումը։

2007 թվականի ապրիլին հուշահամալիրը տեղափոխվել է Տինիսմյագիից Տալլինի Ռազմական գերեզմանոց, և սկսվել է վերահուղարկավորման գործընթացը։

## Ծանոթագրություններ

Կատեգորիա:Տալլինի տեսարժան վայրեր
Կասիոպեա (դիցաբանություն)

**Կասիոպեա** (),  հին հունական դիցաբանության կերպար։

Հին հունական դիցաբանության մեջ Եթովպիայի թագավոր Կեփևսի կինն է, Անդրոմեդայի մայրը։ Կասիոպեայի հայրը եղել է Արաբը՝ Հերմեսի որդին․ նա (կամ մեկ ուրիշ Կասիոպեա) համարվել է նաև Փյունիկի կինը։

Վիճաբանության մեջ է մտել ներեուհիների (ըստ Արատուսի` Դորիսի և Պանոպեայի) հետ, պարծենալով, թե աշխարհում ամենագեղեցիկն է (կամ որ իր աղջիկը գեղեցիկ է ներեուհիներից, կամ էլ` գեղեցիկ է հենց Ամփիտրիտեից)։ Դրա համար Պոսեյդոնը ջրհեղեղ և հրեշ է ուղարկել Եթովպիա։

Անդրոմեդայի, Կեփևսի և Պերսևս հետ տեղավորվել են երկնքում` համաստեղության տեսքով։ Ի դեպ, Կասիոպեան պատժվել է. նա երկնքում հայտնվել է գլխիվայր` ոտքերը դեպի վերև կախված։ Անդրոմեդայի մասին առասպելի գործողությունների վայրը համարվում են հին Միջագետքը կամ Եթովպիան։ Դա հաստատում է Կասիոպեայի մասին առասպելի արևելյան ծագումը, կամ Կասիոպեայի և մյուս առասպելական հերոսների` հույների կողմից ավելի ուշ կապվելը արևելյան երկրներին` նրանց անունների` արևելյան վայրերի կամ ժողովուրդների անունների հետ նմանության պատճառով։

## Ծանոթագրություններ

## Արտաքին հղումներ
* 

Կատեգորիա:Հին հունական դիցաբանության կերպարներ
Կատեգորիա:Կերպարներ այբբենական կարգով
Կատեգորիա:Կատաստերիզմներ
Չաքրուլո

**Չաքրուլո** (, վրացերենից բառացի թարգմանած՝ նշանակում է «միմյանց հետ երդմամբ կապվածներ»), վրացական ժողովրդական խմբերգ։ Ժանրային առումով խնջույքի երգ է, ծնունդ է առել Կախեթի տարածաշրջանում։ Կազմված է երկու անհատական վոկալ պարտիաներից, որոնք հնչում են դանդաղ խմբերգի ֆոնին։ Խմբերգում արտացոլված է ժողովրդին չարքաշ վիճակի դատապարտած բռնակալի դեմ ընդվզած մարտիկների նախապատրաստությունը նրա դեմ կռվի դուրս գալուն։

## Միջազգային ճանաչում
2001 թվականին «Չաքրուլո»-ն՝ որպես վրացական բազմաձայն խմբերգային երգեցողության նմուշ, ներառվել է ՅՈՒՆԵՍԿՕ-ի «Մարդկության ոչ նյութական մշակութային ժառանգության ցանկ»-ում։ Դրանից դեռ շատ առաջ էլ այդ երգը ձայնագրվել էր ամերիկյան «Վոյաջեր» տիեզերանավի անձնակազմի համար նախապատրաստված «Ոսկե ձայնասկավառակ»-ին և 1977 թվականի օգոստոսի 20-ին, 28 այլ ձայնագրությունների հետ, ուղարկվել էր «Վոյաջեր-2» միջմոլորակային կայան։ ՆԱՍԱ-ի համապատասխծան նախագծի ղեկավար Ջոն Քասանը և ամերիկացի աստղագնաց Կարլ Սագանը ձայնագրման համար ընտրված ստեղծագործությունների վերջնական ցանկում ներառել էին «*Չաքրուլո*»-ն՝ վրացական «*Էրիսիոնի*» համույթի կատարմամբ։ 2017 թվականին, «Վոյաջեր»-ի առաքելության 40-ամյակի կապակցությամբ, Քասանն առաջին անգամ այցելել է Վրաստան։

## Ծանոթագրություններ

Կատեգորիա:Երաժշտություն
Կատեգորիա:Երգեր այբբենական կարգով
Դարեն Բարնեթ

**Դարեն Չարլզ Բարնեթ** (, ), ամերիկացի դերասան, ով առավել հայտնի է Փաքսթոն Հոլ-Յոշիդայի դերով Նեթֆլիքսի «Ես երբեք չեմ․․․» () հեռուստասերիալում։ Նա նաև գլխավոր դեր է կատարելու սպասվելիք «Ամերիկյան կարկանդակը ներկայացնում է․ Աղջիկների կաննոներ» () սերիալում։

## Անձնական կյանք
### Վաղ կյանք և կրթություն
Դարեն Բարնեթը ծնվել է Լոս Անջելեսում։ Նա ճապոնական և շվեդական արմատներ ունի իր մոր կողմից, և չերոկի հնդկական և գերմանական՝ հոր կողմից։

Բարնեթը և նրա մայրը տեղափոխվել են Ֆլորիդա նահանգի Օռլանդո քաղաք, երբ նա 12 տարեկան էր։ 2009 թվականին նա ավարտել է Դոկտոր Ֆիլիփսի ավագ դպրոցը (), որտեղ եղել է լաքրոսի թիմի ավագը։ Նա՝ արվեստի բակալավրի աստիճանով ավարտել է Բերի քոլեջը (), որտեղ նա հանդես էր գալիս ներկայացումներում և կարճամետրաժ ֆիլմերում։ Բարնեթը ցանկանում էր դերասան դառնալ 5 տարեկանից, սակայն, մանուկ հասակում նա համեստ էր, և թողել է այդ զբաղմունքը։ Քոլեջում նա նորից սկսել է դերասանական վարպետությամբ զբաղվել։

Բարնեթի պապին Չարլի Բարնեթն էր՝ սվինգ ժանրի սաքսոֆոնիստ, երգահան և խմբի ֆրոնտմեն։ Նրա պապին մահացել է 1991 թվականին, երբ Բարնեթը դեռ նորածին էր։ Բարնեթի հորեղբայրը երաժշտական ագենտ է, իսկ նրա խորթ եղբայրը՝ երաժշտական մենեջեր։ Նրա հայրը աշխատում էր որպես իմպրեսարիո այնպիսի արտիստների համար, ինչպիսիք են Ջիմի Հենդրիքսը և Earth, Wind & Fire-ը։ Բարնեթի հայրը՝ Չարլզ Դ․ Բարնեթը, մահացել է 2008 թվականին։

Բարնեթն ավագ քույր ունի՝ Ջեն Բարնեթ։ Նա նաև արգանդակից քույր ունի՝ Էմիլի, իր մոր երկրորդ ամուսնությունից։ Դարենը խոսում է ճապոներեն, խոսակցական իսպաներեն և որոշ չափով՝ ֆրանսերեն։

### Հարաբերություններ
2014-2017 թվականներին Դարեն Բարնեթը հարաբերությունների մեջ էր գտնվում E!-ի պրոդյուսեր Քեյսի Մայնարդի հետ։ Մայնարդից բաժանվելուց հետո՝ 2018-2019 թվականներին նա հանդիպում էր մոդել Ալի Ռոուզի հետ։ Ներկայումս Դարեն Բարնեթի ընկերուհու մասին տեղեկություններ չկան։

## Կարիերա
2013 թվականին ուսումնական հաստատությունն ավարտելուց հետո, Բարնեթը վերադարձել է Լոս Անջելես դերասան դառնալու համար։ 2015 թվականին նա ստացել է Կալիֆոռնիայի անշարժ գույքի իր լիցենզիան։ Բարնեթը որոշ համերգներ է ունեցել։ 2019 թվականին նա ընդգրկվել է Նեթֆլիքսի «Ես երբեք չեմ․․․» հեռուստասերիալի դերասանական կազմում։ Նա կերտել է Փաքսթոն Հոլ-Յոշիդայի՝ Դևիի սիրո հետաքրքրության և շոուի գլխավոր կերպարներից մեկի դերը։ Առաջին անգամ նա հանդիպել է Մաիթրեյի Ռամակրիշնանին (Դևի) ընթերցման սեղանի մոտ։

## Ֆիլմագրություն
### Հեռուստատեսություն

### Ֆիլմ

## Ծանոթագրություններ

## Արտաքին հղումներ
*

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացիներ
Կատեգորիա:21-րդ դարի դերասաններ
Կատեգորիա:21-րդ դարի ճապոնացիներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ճապոնացի դերասաններ
Յուլիուս Մարժակ

**Յուլիուս Մարժակ** (,), 19-րդ դարի երկրորդ կեսի չեխ բնանկարիչ, գրաֆիկ, ռոմանտիկական և ռեալիստական ուղղությունների ներկայացուցիչ։ Ինչպես նշել է արվեստաբան Յարոսլավա Գրեգորովան, «նրա աշխատանքները խորհրդանշում են անցումը ռոմանտիզմից ռեալիզմին»։

## Կենսագրություն
Ծնվել է հաշվապահի ընտանիքում։ Լավ կրթություն է ստացել։ Դեռ գիմնազիայում սովորելու տարիներին հաճախել է նաև նկարչության դասերի։  1852 թվականին ընդունվել է Պրահայի գեղարվեստի ակադեմիայի Մաքս Հաուսհոֆերի դասարանը, հաջորդ տարվանից ուսումնառությունը շարունակել  Մյունխենի ակադեմիայում՝ աշակերտելով Լեոպոլդ Ռոտմանին ու Էդուարդ Շլայխ Ավագին։ 1855 թվականից ճամփորդել է հայրենի Չեխիայում, բնանկարներ արել։

Որոշ ժամանակ ապրել է Վիեննայում, խորամուխ եղել գրաֆիկական արվեստի գաղտնիքների ու նրբությունների մեջ։ 1860 թվականին նկարչություն է դասավանդել, միաժամանակ աշխատակցել Ավստրիայի մայրաքաղաքում հրատարակվող մի շարք հանդեսների՝ որպես նկարազարդող։ 1869-ին ճամփորդել է Բալկաններում, 1872-ից 1875 թվականներին ապրել է Տիրոլում։ 1882-ին, չեխ մի քանի այլ նկարիչների հետ, ներգրավվել է Պրահայի Ազգային թատրոնի պատկերազարդման աշխատանքներում։ 1887 թվականից Մարժակը դասավանդել է Պրահայի գեղարվեստի ակադեմիայում, ղեկավարել բնանկարչության դասարանը, արժանացել պրոֆեսորի կոչման։ Նրա սաներից հետագայում ճանաչված նկարիչներ են դարձել Անտոնին Սլավիչեկը, Անտոնին Հուդեչեկը, Ֆրանտիշեկ Կավանը, Ալոիզ Կալվոդան, Բոգուսլավ Դվորժակը, Ֆերդինանդ Էնգելմյուլլերը և այլք։

## Պատկերասրահ

Image:Marak web1.jpg|Այգաբացի մեղեդի (1877)
Image:22 big.jpg|Անտառային տեսարան (c.1865)
File:Marak28.jpg|Ժայռեր
Image:Marak037.jpg|Անտառի եզրին
Image:Julius Mařák - les.jpg|Անտառ
Mařák Julius.jpg|
Julius Mařák - Soutěska ve skalách.jpg|Արահետ ժայռերի միջով
Marak7.jpg|
Julius Mařák - Návrat z pastvy.jpg|Հովվերգություն


## Գրականություն
* Naděžda Blažíčková-Horová: *Julius Mařák a jeho žáci* (Julius Mařák and His Pupils), Národní galerie (exhibition catalog), Prague, 1999
* Blažíčková-Horová Naděžda, Sekyrka Tomáš (eds.), Odkaz Josefa Hlávky Národní galerii v Praze, Národní galerie v Praze 2008, ISBN 978-80-7035-391-2
* BLAŽÍČKOVÁ-HOROVÁ, Naděžda: *Julius Mařák a jeho žáci*, Národní galerie (katalog výstavy), Praha 1999
* Boučková J., Julius Mařák, VČG Pardubice 1981
* Šuman V., Julius Mařák a jeho škola, Praha 1929

## Ծանոթագրություններ

## Արտաքին հղումներ
* Works relating to Julius Mařák @ the Czech National Library
* Cycle of paintings for the hallway of the Royal Lodge @ Česká televize, hosted by Monika Sybolová

Կատեգորիա:19-րդ դարի նկարիչներ
Կատեգորիա:Բնանկարիչներ
Կատեգորիա:Չեխ գրաֆիկական դիզայներներ
Կատեգորիա:Չեխ մանկավարժներ
Կատեգորիա:Չեխ նկարիչներ
Կատեգորիա:Չեխիայի արվեստ
Հռոմի թալան (այլ կիրառումներ)

**Հռոմի թալան** կամ **Հռոմի թալանում**, եզրույթը կարող է նշանակել՝

## Պատմական իրադարձություններ
* Հռոմի թալան (մ․թ․ա․ 390) կամ Ալլիայի ճակատամարտ, սենոնների առաջնորդ Բերեննոսի կողմից,
* Հռոմի թալան (410),  վեստգոթերի առաջնորդ Ալարիկ I-ի կողմից,
* Հռոմի թալան (455), վանդալների առաջնորդ Գեյսերիքի կողմից,
* Հռոմի թալան (546), օստգոթերի արքա Տոտիլայի կողմից,
* Հռոմի թալան (549–550), օստգոթերի արքա Տոտիլայի կողմից,
* Հռոմի թալան (1084), նորմանների առաջնորդ Ռոբերտ Գվիսկարի կողմից,
* Հռոմի թալան (1527), Սրբազան հռոմեական կայսրության կայսր Կառլոս V-ի վարձկան ուժերի կողմից։

## Այլ կիրառումներ
* Հռոմի թալանը (ֆիլմ), 1920 թվականի իտալական ֆիլմ, որը պատկերում է 1527 թվականի դեպքերը։
Սիդնեյ Սոնինո

**Սիդնեյ Սոնինո** (, ), իտալացի պետական և քաղաքական գործիչ, երկու անգամ գլխավորել է Իտալիայի նախարարների կաբինետը։ Պատմության մեջ Իտալիայի նախարարների խորհրդի հրեական ծագում ունեցող առաջին առաջնորդը։

## Կենսագրություն
Սիդնեյ Սոնինոն երկու տասնամյակ Վիեննայի, Մադրիդի և Փարիզի եվրոպական մայրաքաղաքներում աշխատել է Իտալիայի դիվանագիտական ծառայությունում։ 1873 թվականին դիվանագիտական ծառայությունից հեռանալուց հետո Սոնինոն Սան Կաշիանո ին Վալ դի Պեզա օկրուգում պատգամավոր է ընտրվել։ Լինելով պատգամավոր՝ սկսել է ակտիվորեն հասնել համընդհանուր ընտրական իրավունքի։

1876 թվականին հրատարակել է ատենախոսություն, որը պարունակել է Սիցիլիայի գյուղացիների կենսապայմանների հետազոտություն։ Սոնինոն ապացուցել է, որ պետությունը պետք է օգտակարություն կիրառի Հարավային Իտալիայի և Սիցիլիայի համար, որպեսզի լուծի սոցիալական հարցերը և դրանով հաղթի սոցիալիզմին, որը, օգտագործելով առկա խնդիրները, այնտեղ ավելի ու ավելի մեծ հայտնիություն է վաստակել։ Սիդնեյ Սոնինոն Իտալիայի խորհրդարանում գլխավորել է ձախ պահպանողականներին։

Սիդնեյ Սոնինոն Ֆրանչեսկո Կրիսպիի երկու կառավարություններում նշանակվել է ֆինանսների նախարար։

1906 թվականի փետրվարի 8-ից մինչև 1906 թվականի մայիսի 29-ը և 1909 թվականի դեկտեմբերի 11-ից մինչև 1910 թվականի մարտի 31-ը եղել է Իտալիայի նախարարների խորհրդի 28-րդ և 30-րդ նախագահ։

Անտոնիո Սալանդրայի կառավարությունում զբաղեցրել է արտաքին գործերի նախարարի պաշտոնը։

Սիդնեյ Սոնինոն մահացել է 1922 թվականի նոյեմբերի 24-ին Հռոմում՝ 75 տարեկան հասակում։

## Ծանոթագրություններ

## Արտաքին հղումներ
* Centro Studi Sidney Sonnino 
* Newspaper clippings about Sidney Sonnino in the 20th Century Press Archives of the ZBW

Կատեգորիա:Իտալիայի վարչապետներ
Կատեգորիա:Իտալիայի քաղաքական գործիչներ
Կատեգորիա:Իտալացի դիվանագետներ
Կատեգորիա:20-րդ դարի իտալացիներ
Կատեգորիա:Իտալիայի արտաքին գործերի նախարարներ
Կատեգորիա:Իտալիայի ցմահ սենատորներ
Կատեգորիա:Իտալիայի պետական գործիչներ
Կոզյակ հիդրոէլեկտրակայան

**Կոզյան հիդրոէլեկտրակայան** (), հիդրոէլեկտրակայան Հյուսիսային Մակեդոնիայում՝ Տրեսկա գետի և արհեստական Կոզյակ լճի վրա։ Կառուցվել է 1994-2000 թվականներին։ Ամենախոշոր հիդրոէլեկտրակայանն է Հյուսիսային Մակեդոնիայում, իսկ նրա ամբարտակը՝ 130 մ բարձրությամբ, ամենաբարձրն է երկրում։ Գտնվում է երկրի արևմտյան մասում՝ Մակեդոնսկի Բրոդ համայնքում (Սկոպիեից հեռու է 45 կմ)։ Ամբարտակը հիմնականում նախատեսված է եղել էլեկտրաէներգիայի արտադրության և գետի հոսքի վերահսկողության համար՝ հեղեղումներից խուսափելու նպատակով։ Էլեկտրակայանը կառուցվել է Չինաստանի Ժողովրդական Հանրապետության անմիջական ֆինանսական օգնությամբ։ Այն առաջին էլեկտրակայանն է, որ կառուցվել է Հյուսիսային Մակեդոնիայի անկախ հանրապետությունում։

## Նկարագրություն
Հիդրոէլեկտրակայանի հիմքը կազմում են Ֆրենսիսի երկու տուրբինները, որոնց հզորությունը 41 ՄՎտ է։ Արհեստական լիճն ունի 32 կմ երկարություն և 130 մ առավելագույն խորություն։ Լճում ջրի բարձրության առավելագույն մակարդակը 469,9 մ է։ Ջրի ծավալը 380 միլիոն մ³ է։ Լճում ձկներ չկան։

## Կառուցում
### Ֆինանսավորում
Ամբարտակի շինարարությունն ընթացել է 1994-2000 թվականներին։ Այն արժեցել է 173 միլիոն ԱՄՆ դոլար։ Ի սկզբանե շինարարությունը կազմակերպել էր Հյուսիսային Մակեդոնիայի սոցիալ-դեմոկրատական միությունը, որը 8 %-ով 93 միլիոն դոլար վարկ էր վերցրել ԱՄՆ-ից։ Համաձայնագիր է կնքվել չինական «Հայնան» ընկերության հետ՝ էլեկտրակայանի կառուցման հարցով։ Սակայն ընկերությունը արագ սնանկացել է, իսկ նրա տնօրենը՝ հայտնվել բանտում։ Շինարարությունը հայտնվել է վտանգի տակ, սակայն իրավիճակը փրկել է «Մակեդոնիայի ազգային միության դեմոկրատական կուսակցությունը», որը տրամադրել է միջոցների 70 %-ը՝ էլեկտրակայանի կառուցումը ավարտին հասցնելու համար։

### Շինարարության ընթացք
1996-1998 թվականներին սոցիալ-դեմոկրատական կուսակցության կառավարման ժամանակ, տարվել են նախապատրաստական աշխատանքներ՝ ներառյալ էլեկտրատեխնիկական սարքավորումների գնումն ու տեղադրումը։ Ջրամբարը սկսել են լցնել 2003 թվականի մայիսին։ Երկու էլեկտրակայաններն էլ շահագործման են հանձնվել 2004 թվականի հուլիս-սեպտեմբերին։ Շինարարությունը կազմակերպել են մակեդոնական *ЕЛЕМ* և չինական *CWE* ընկերությունները։

## Ընթացիկ գործունեություն
Կառույցի առաջին պլանային վերանորոգումն իրականացվել է միայն 2007 թվականին, երբ ուժեղ թրթռումների պատճառով փոխվել են գեներատորները։ Լիամասշտաբ վերակառուցման արդյունքում փոխվել են տուրբինները, և նրանց միասնական հզորությունը բարձրացվել է 100 ՄՎտ-ի։ 2010 թվականի օգոստոսին էլեկտրաէներգիայի տարեկան արտադրությունը հասել է 190 միլիոն ԿՎտ և ռեկորդային մակարդակի հասել 2006 թվականից ի վեր։ Հիդրոէլեկտրակայանի վերակառուցման համար զգալի աջակցություն է տրամադրել Չինաստանի բանկը, որը տրամադրել է 87 միլիոն ԱՄՆ դոլարի վարկ (ընդհանուր վերակառուցումն արժեցել է 150 միլիոն դոլար)։ Ծրագիրը խոշորագույնն է եղել Հյուսիսային Մակեդոնիայի ու Չինաստանի միջև։

## Ծանոթագրություններ

Կատեգորիա:Էլեկտրակայաններ
Կատեգորիա:Հյուսիսային Մակեդոնիայի տնտեսություն
Անտոնին Հուդեչեկ

**Անտոնին Հուդեչեկ** (, ), 20-րդ դարի առաջին կեսի չեխ անվանի նկարիչ, Չեխիայի գիտությունների, գրականության և արվեստների ակադեմիայի իսկական անդամ (1930 թ.):

## Կենսագրություն
1887 թվականին Ռուդնիցեի գիմնազիան ավարտելուց հետո Անտոնին Հուդեչեկն ուսումնառությունը շարունակել է Պրահայի գեղարվեստի ակադեմիայում, 1891-ից 1893 թվականներին սովորել Մյունխենի ակադեմիայում։ Աշակերտել է նաև չեխ անվանի բնանկարիչ Յուլիուս Մարժակին։ 1895 թվականին իր արվեստանոցն է բացել Պրահայում։ 1998 թվականին *Spolek výtvarných umělců Mánes*-ում կազմակերպվել է նրա նկարչական աշխատանքների առաջին մեծ ցուցահանդեսը, երկու տարի անց էլ նրա բնանկարները ներկայացվել են Վիեննայում։

Հուդեչեկը հաճախակի ճամփորդել է, մեծ եռանդով ու ոգևորությամբ աշխատել, վերադարձել բազմաթիվ նկարներով։ 1920 թվականից կանոնավոր կերպով եղել է Տատրաներում, Բանսկա Բիստրիցայում,р 1927 թվականից՝ Կարպատներում։ 1930 թվականին ընտրվել է Չեխիայի գիտությունների, գրականության և արվեստների ակադեմիայի իսկական անդամ։ 1940 թվականին արժանացել է Չեխիայի պետական մրցանակին։

1927 թվականից ապրել է Չաստոլովիցիում, այդտեղ էլ  մահացել է 1941 թվականին։ Ստեղծագործական իր կյանքի ընթացքում բազմաթիվ բարձարվեստ գործեր է ստեղծել, որոնք այսօր էլ բարձր են գնահատվում։ Նկարչական նրա ոճի ձևավորման վրա որոշակի ազդեցություն են գործել ֆրանսիացի իմպրեսիոնիստները, իր ուսուցիչներից՝ Յուլիուս Մարժակը, արվեստակից ընկերներից՝ Անտոնին Սլավիչեկը։

Անտոնին Հուդեչեկը, Անտոնին Սլավիչեկի ու Անտոնին Կալվոդայի հետ մեկտեղ, դասվում է 20-րդ դարասկզբի չեխ առաջատար բնանկարիչների թվին։

## Պատկերասրահ

Image: Antonin Hudecek Herbstlandschaft.jpg | Աշնանային բնապատկեր (մոտ. 1941 թ.)
Image: Antonin Hudecek Blühender Apfelbaum.jpg |*Ծաղկած խնձորենի* (մոտ. 1940)
File: Antonin Hudecek 14.1.1872-11.8.1941 - Statek u lesa.jpg | *Գյուղական տուն՝ անտառի փեշին* (1937)
File: Antonin Hudecek Meeresufer.jpg | Ծովի ափը (մոտ. 1941)*
File: Antonín Hudeček - Na sedláckém dvoře.jpeg | *Ագարակում*
File: Antonín Hudeček (1872 - 1941) - Potok v lese.jpg |*Անտառային գետակ*
Antonin Hudecek (attr) Gartenwirtschaft im Stromovka-Park.jpg|Այգեգործների հավաքույթ Ստրոմովկա պարկում
Antonin Hudecek Bäume am Weg.jpg|
Antonin Hudecek Im Waldesinneren.jpg|Անտառի սիրտը
Antonin Hudecek 14.1.1872-11.8.1941 - Potok s mostem Z Okore.jpg|Կամուրջը
</gallery>

== Ծանոթագրություններ ==


== Գրականություն ==
* L. Karlíková, *Antonín Hudeček*. Praha: Odeon 1983
* *Ottův slovník naučný nové doby*, heslo Hudeček Antonín. Sv. 4, str. 1269.
* Prokop Toman, *Slovník československých výtvarných umělců*, heslo Hudeček Antonín. Praha: B Kočí 1927
* Ludmila Karlíková, *Antonín Hudeček*, Malá Galerie, Odeon 1983
* Olaf Hanel: *Krajinou duše Antonína Hudečka / Through Antonín Hudeček's Landscape of the Soul.'' České Muzeum Výtvarných Umění, 2003, 

## Արտաքին հղումներ
*ArtNet: More works by Hudeček.
*Antonín Hudeček @ AbART
* A. Hudeček na stránkách Galerie v Roudnici nad Labem
* A. Hudeček na stránkách ČMVU
* ČT, 2012, dokument Antonín Hudeček: Večerní ticho

Կատեգորիա:20-րդ դարի նկարիչներ
Կատեգորիա:Բնանկարիչներ
Կատեգորիա:Չեխ նկարիչներ
Կատեգորիա:Չեխիայի արվեստ